
Wankel motor felépítése, Mazda Renesis bemutatása és vizsgálata

 
A dolgozat a wankel motor szerkezeti felépítését mutatja be, a benne lejátszódó folyamatokkal, melyek némi eltérése miatt egy ilyen motor teljesen más kezelést igényel, mint löketdugattyús rokona. Sokat emlegetett hátrányainak egy része csupán legenda, vagy a nem megfelelő üzemeltetés következménye, ám sajnos tagadhatatlan, hogy vannak még megoldásra váró problémái. Mindent figyelembe véve, számos előnye miatt tartogathat még meglepetéseket a jövő számára.
A felkészülés során a legnagyobb rendelkezésre álló információforrást a Mazda szolgáltatta, hiszen egyedül ez a gyártó vállalta magára a fejlesztési nehézségeket. Ezzel szemben vetélytársai kevés kivételtől eltekintve, sorra feladták tervezési munkálataikat.
A dolgozat éppen ezért a Mazda Rx8-ban alkalmazott erőforrás bemutatásával igyekszik ismertetni a wankel motorban rejlő lehetőségeket. A technikai újításokon túl itt részletezésre kerül, pár elgondolkodtató probléma, mely az üzemeltetés során jelentkezett, ill. a szervizelés során derült ki.A fő célkitűzés a szerkezet általános ismertetésén túl, egy ilyen motor üzemeltetésénél felmerülő kérdések tisztázása.
 



